కూతురు ప్రేమ వివాహం చేసుకుందన్న పగతో.. 8 మందిని సజీవ దహనం చేసిన తండ్రి! | ap7am
19-10-2021 Tue 14:17
2020లో చిన్న కూతురి ప్రేమ వివాహం
అప్పట్నుంచి వారితో గొడవ పడుతున్న నిందితుడు
చిన్నకూతురు, పెద్ద కూతురు ఇళ్లకు నిప్పు
తాను చూపించిన యువకుడిని కూతురు పెళ్లి చేసుకోలేదన్న కోపంతో.. ఇంట్లోని ఎనిమిది మందిని సజీవదహనం చేశాడో తండ్రి. ఈ దారుణ ఘటన పాకిస్థాన్ లో జరిగింది. ఘటన వివరాలివీ..
ముజఫర్ గఢ్ జిల్లాకు చెందిన మంజూర్ హుస్సేన్ కు ఇద్దరు కూతుర్లు, ఒక కుమారుడున్నారు. 2020లో చిన్న కూతురైన ఫౌజియా బీబీ.. మహబూబ్ అహ్మద్ అనే వ్యక్తిని ప్రేమ వివాహం చేసుకుంది. వారికి ఓ అబ్బాయి పుట్టాడు. ఆ పెళ్లి ఇష్టం లేని మంజూర్.. ఎప్పుడూ గొడవ పడుతుండేవాడు. ఈ క్రమంలోనే ముజఫర్ గఢ్ లోనే ఉంటున్న తన ఇద్దరు కూతుళ్ల ఇళ్లకు తన కొడుకు సాబిర్ హుస్సేన్ తో కలిసి నిప్పు పెట్టాడు.
ఆ మంటల్లో బీబీ, ఆమె నెలల కుమారుడు, పెద్ద కూతురు ఖుర్షీద్ మాయి, ఆమె భర్త, నలుగురు చిన్నారులు ఆహుతైపోయారు. పని నిమిత్తం వేరే ఊరికి వెళ్లిన బీబీ భర్త మహబూబ్ అహ్మద్ ప్రాణాలతో బయటపడ్డాడు. ప్రమాదం జరిగిన రోజే అతడు తిరిగొచ్చాడు. అప్పటికే రెండు ఇళ్లూ మంట్లలో కాలిపోతుండడాన్ని గమనించిన అతడు ఆర్పే ప్రయత్నం చేసినా ఫలితం దక్కలేదు.
ఘటనపై అతడు పోలీసులకు ఫిర్యాదు చేశాడు. ఆ సమయంలో మంజూర్, సాబిర్ లను తాను అక్కడే చూశానని, వారిద్దరూ అక్కడి నుంచి పరారయ్యారని ఫిర్యాదులో పేర్కొన్నాడు. పారిపోయిన నిందితుల కోసం పోలీసులు గాలింపు చేపట్టారు. కాగా, పాక్ లో ఏటా వెయ్యికిపైగా పరువు హత్యలు జరుగుతున్నట్టు అక్కడి మానవ హక్కుల సంస్థలు చెబుతున్నాయి.
koothuru prema vivaham chesukundanna pagatho.. 8 mandini sajeeva dahanam chesina tandri! | ap7am
19-10-2021 Tue 14:17
2020loo chinna koothuri prema vivaham
appatnunchi vaaritho godava padutunna ninditudu
chinnakuturu, pedda koothuru illaku nippu
taanu chuupinchina yuvakudini koothuru pelli chesukoledanna kopamtho.. intlooni enimidi mandini sajeevadahanam cheshado tandri. ee daaruna ghatana pakisthan loo jarigindi. ghatana vivaralivi..
mujafar gath jillaaku chendina manjur hussen ku iddaru koothurlu, oka kumaarudunnaaru. 2020loo chinna koothuraina faujia bb.. mahaboob ahmad ane vyaktini prema vivaham chesukundi. vaariki oo abbai puttaadu. aa pelli ishtam laeni manjur.. eppuduu godava padutundevaadu. ee kramamlone mujafar gath lone untunna tana iddaru koothulla illaku tana koduku sabir hussen thoo kalisi nippu pettaadu.
aa mantallo bb, aame nelala kumarudu, pedda koothuru khurshid maayi, aame bharta, naluguru chinnarulu aahutaipoyaaru. pani nimittam vere ooriki vellina bb bharta mahaboob ahmad praanaalatoe bayatapaddadu. pramaadam jarigina roje atadu tirigochaadu. appatike rendu illuu mantlalo kaalipotundadaanni gamaninchina atadu arpe prayatnam chesina phalitam dakkaledu.
ghatanapai atadu polisulaku firyaadu cheshaadu. aa samayamlo manjur, sabir lanu taanu akkade chusanani, vaariddaruu akkadi nunchi paraarayyaarani firyaadulo perkonnadu. paaripoyina ninditula kosam poliisulu gaalimpu chepattaru. kaga, pak loo eta veyyikipaigaa paruvu hatyalu jarugutunnattu akkadi manava hakkula samsthalu chebutunnaayi.